CELEX: 62021TN0291
Language: da
Date: 2021-05-25 00:00:00
Title: Sag T-291/21: Sag anlagt den 25. maj 2021 — Cathay Pacific Airways mod Kommissionen

19.7.2021   
            
            
               DA
            
            
               Den Europæiske Unions Tidende
            
            
               C 289/41
            
         
      Sag anlagt den 25. maj 2021 — Cathay Pacific Airways mod Kommissionen
      (Sag T-291/21)
      (2021/C 289/58)
      Processprog: engelsk
      
         Parter
      
      
         Sagsøger: Cathay Pacific Airways Ltd (Hong Kong, Kina) (ved advokaterne M. Rees og E. Estellon)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  I henhold til artikel 268 TEUF og 340 TEUF tilpligtes Den Europæiske Union (repræsenteret ved Europa-Kommissionen) at betale:
                  
                              —
                           
                           
                              økonomisk kompensation svarende til morarenter af et beløb på 57 120 000 EUR til ECB’s rentesats for refinansieringstransaktioner pr. den 1. november 2010 (dvs. 1,0 procentpoint), forhøjet med 3,5 procentpoint for perioden fra den 10. februar 2011 til den 4. februar 2016, hvilket fører til et beløb på 14 211 026,51 EUR, eller subsidiært til en rentesats, som Retten finder passende, og
                           
                        
                              —
                           
                           
                              renters rente af morarentebeløbet for perioden fra den 5. februar 2016 (eller subsidiært fra den dato, som Retten finder passende) og indtil datoen for Europa-Kommissionens faktiske betaling af det beløb, som kræves i dette foregående afsnit, til ECB’s rentesats for refinansieringstransaktioner, forhøjet med 3,5 procentpoint, eller subsidiært til en rentesats, som Retten finder passende.
                           
                        
            
                  —
               
               
                  I henhold til artikel 263 TEUF annulleres den anfægtede afgørelse.
               
            
                  —
               
               
                  Europa-Kommissionen tilpligtes at betale samtlige sagsøgerens omkostninger i forbindelse med denne sag.
               
            
         Søgsmålsgrunde og væsentligste argumenter
      
      Til støtte for erstatningssøgsmålet har sagsøgeren fremsat et enkelt anbringende. Sagsøgeren har gjort gældende, at Den Europæiske Union i medfør af artikel 266 TEUF, 268 TEUF og 340 TEUF er forpligtet til at betale skadeserstatning uden for kontrakt til sagsøgeren svarende til morarenter for referenceperioden.
      Til støtte for sit annullationssøgsmål har sagsøgeren fremsat fire anbringender.
      
                  1.
               
               
                  Med det første anbringende gøres det gældende, at Retten bør annullere den anfægtede afgørelse, idet dens grundlag for at afvise ansøgningen som forældet udgør en retlig fejl.
               
            
                  2.
               
               
                  Med det andet anbringende gøres det gældende, at den anfægtede afgørelse er i strid med Kommissionens forordning nr. 2342/2002 (1) fortolket i overensstemmelse med artikel 266 TEUF.
               
            
                  3.
               
               
                  Med det tredje anbringende gøres det gældende, at den anfægtede afgørelse er i strid med den delegerede forordning nr. 1268/2012 (2) fortolket i overensstemmelse med artikel 266 TEUF.
               
            
                  4.
               
               
                  Med det fjerde anbringende gøres det gældende, at Retten bør annullere den anfægtede afgørelse (3), fordi den er utilstrækkeligt begrundet.
               
            
         (1)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT 2002 L 357, s. 1).
      
         (2)  Kommissionens delegerede forordning (EU) nr. 1268/2012 af 29.10.2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT 2012 L 362, s. 1).
      
         (3)  Nr. Ares(2021)2113498 af 25.3.2021.